CELEX: 52016PC0622
Language: da
Date: 2016-09-28
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen efter en ansøgning fra Estland - EGF/2016/003 EE/mineralolie og kemikalier

EUROPA-KOMMISSIONEN
            Bruxelles, den 28.9.2016
            COM(2016) 622 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Fond for Tilpasning til Globaliseringen efteren ansøgning fra Estland - EGF/2016/003 EE/mineralolie og kemikalier
            
               
         
         
            
               BEGRUNDELSE
            
            
               BAGGRUND FOR FORSLAGET
            
            
               1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  1
                ("EGF-forordningen").
            
            
               2.Den 11. maj 2016 indgav Estland ansøgning EGF/2016/003/mineralolie og kemikalier om økonomisk EGF-støtte som følge af afskedigelser
                  2
                i de økonomiske sektorer, som er klassificeret under NACE rev. 2 hovedgruppe 19 (Fremstilling af koks og raffinerede mineralolieprodukter) og hovedgruppe 20 (Fremstilling af kemikalier og kemiske produkter) i Estland.
            
            
               3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt. 
            
            
               RESUMÉ AF ANSØGNINGEN
            
            
                     
                        EGF-ansøgning
                     
                  
                  
                     
                        EGF/2016/003 EE/mineralolie og kemikalier
                     
                  
               
                     
                        Medlemsstat
                     
                  
                  
                     
                        Estland
                     
                  
               
                     
                        Berørt(e) region(er) (på NUTS
                           3
                         2-niveau)
                     
                  
                  
                     
                        EE00- Eesti
                           4
                        
                     
                  
               
                     
                        Dato for indgivelse af ansøgningen
                     
                  
                  
                     
                        11. maj 2016
                     
                  
               
                     
                        Dato for kvittering for modtagelse af ansøgningen
                     
                  
                  
                     
                        11. maj 2016
                     
                  
               
                     
                        Dato for anmodning om yderligere oplysninger
                     
                  
                  
                     
                        25. maj 2016
                     
                  
               
                     
                        Frist for indsendelse af yderligere oplysninger
                     
                  
                  
                     
                        6. juli 2016
                     
                  
               
                     
                        Frist for afslutningen af vurderingen
                     
                  
                  
                     
                        28. september 2016
                     
                  
               
                     
                        Interventionskriterium
                     
                  
                  
                     
                        EGF-forordningens artikel 4, stk.2
                     
                  
               
                     
                        Antal berørte virksomheder
                     
                  
                  
                     
                        3
                     
                  
               
                     
                        Økonomisk(e) aktivitetssektor(er)
                     
                     
                        (NACE rev. 2 hovedgruppe)
                           5
                        
                     
                  
                  
                     
                        Hovedgruppe 19 (Fremstilling af koks og raffinerede mineralolieprodukter)
                     
                     
                        Hovedgruppe 20 (Fremstilling af kemikalier og kemiske produkter)
                     
                  
               
                     
                        Referenceperiode (ni måneder):
                     
                  
                  
                     
                        1. august 2015 – 1. maj 2016
                     
                  
               
                     
                        Antal afskedigelser i alt 
                     
                  
                  
                     
                        1 550
                     
                  
               
                     
                        Samlet antal støtteberettigede modtagere
                     
                  
                  
                     
                        1 550
                     
                  
               
                     
                        Det samlede antal støttemodtagere
                     
                  
                  
                     
                        800
                     
                  
               
                     
                        Antal unge, der er tiltænkt støtte, som ikke er i beskæftigelse eller under uddannelse
                     
                  
                  
                     
                        0
                     
                  
               
                     
                        Budget til individualiserede tilbud (EUR)
                     
                  
                  
                     
                        1 740 070
                     
                  
               
                     
                        EGF-implementeringsbudget
                           6
                         (EUR)
                     
                  
                  
                     
                        145 527
                     
                  
               
                     
                        Samlet budget (EUR)
                     
                  
                  
                     
                        1 885 597
                     
                  
               
                     
                        EGF-støtte (60 %) i EUR
                     
                  
                  
                     
                        1 131 358
                     
                  
               
               VURDERING AF ANSØGNINGEN
            
            
               Sagsforløb
            
            
               4.De estiske myndigheder indgav ansøgning EGF/2016/003 EE/mineralolie og kemikalier den 11. maj 2016, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen den 11. maj 2016 og anmodede Estland om yderligere oplysninger den 25. maj 2016. Der blev indsendt yderligere oplysninger inden for seks uger efter anmodningen. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 28. september 2016. 
            
            
               Ansøgningens støtteberettigelse
            
            
               Berørte virksomheder og støttemodtagere
            
            
               5.Ansøgningen vedrører 1 550 arbejdstagere, der er blevet afskediget i de økonomiske sektorer, som er klassificeret under NACE rev. 2 hovedgruppe 19 (Fremstilling af koks og raffinerede mineralolieprodukter) og hovedgruppe 20 (Fremstilling af kemikalier og kemiske produkter).
            
            
                     
                        Virksomheder og antal afskedigelser i referenceperioden
                     
                  
               
                     
                        Eesti Energia AS
                     
                  
                  
                     
                        532
                     
                  
               
                     
                  
                  
                     
                  
               
                     
                        Nitrofert AS
                     
                  
                  
                     
                        421
                     
                  
               
                     
                  
                  
                     
                  
               
                     
                        Viru Keemia Grupp AS (VKG)
                     
                  
                  
                     
                        597
                     
                  
               
                     
                  
                  
                     
                  
               
                     
                        Virksomheder i alt: 3
                     
                  
                  
                     
                        Antal afskedigelser i alt: 
                     
                  
                  
                     
                        1 550
                     
                  
               
                     
                        Antal selvstændige, hvis aktivitet er ophørt: 
                     
                  
                  
                     
                        0
                     
                  
               
                     
                        I alt (støtteberettigede arbejdstagere og selvstændige): 
                     
                  
                  
                     
                        1 550
                     
                  
               
               Interventionskriterier
            
            
               6.De estiske myndigheder indgav ansøgningen i medfør af interventionskriteriet i artikel 4, stk. 2, der fraviger kriterierne i artikel 4, stk. 1, litra b), i EGF-forordningen, som forudsætter mindst 500 arbejdstagere, der afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i Nace rev. 2, og som befinder sig i en region eller to sammenhængende regioner på NUTS 2-niveau i en medlemsstat. 
            
            
               7.Referenceperioden på ni måneder for ansøgningen løber fra den 1. august 2015 til den 1. maj 2016.
            
            
               Beregning af afskedigelser og aktivitetsophør
            
            
               8.Afskedigelserne i referenceperioden er blevet beregnet som følger:
            
         
         
            
               –689 fra den dato, hvor arbejdsgiveren i medfør af bestemmelserne i artikel 3, stk. 1, i Rådets direktiv 98/59/EF
                  7
                skriftligt underrettede den kompetente offentlige myndighed om de planlagte kollektive afskedigelser. De estiske myndigheder bekræftede forud for datoen for afslutningen af Kommissionens vurdering, at disse 689 afskedigelser faktisk har fundet sted.
            
            
               –471 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt
            
            
               –390 fra den dato, hvor ansættelseskontrakten faktisk opsiges eller udløber.
            
            
               Støtteberettigede modtagere
            
            
               9.Det samlede antal støtteberettigede modtagere er på 1550.
            
            
               Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen
            
            
               10.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Estland, at landet er en lille åben økonomi, som i høj grad er afhængig af eksport af varer og tjenesteydelser (næsten 80 % af landets BNP i 2015 i forhold til 43,5 % i EU-28). Den estiske økonomi har lidt under den seneste uro på det globale oliemarked og under en generel svækkelse af Europas internationale handelsmæssige position. Amtet Ida-Virumaa i det nordøstlige Estland har været særlig hårdt ramt, ikke kun på grund af landets geopolitisk isolerede beliggenhed ved den russiske grænse, men især på grund af en høj koncentration af industrier, der er afhængige af olie- og gaspriser i dette område. De to sektorer, der er omfattet af denne anmodning, er ramt på forskellig vis.
            
            
               11.For så vidt angår sektoren for fremstilling af kemikalier og kemiske produkter er produktionen af mineralske gødningsstoffer yderst energiintensiv (gaspriserne udgør op til 80 % af de samlede produktionsomkostninger). På grund af den store stigning i naturgaspriserne har regioner med lave gaspriser uden for Europa en konkurrencefordel, som gør, at de kan fremstille gødningsstoffer til en langt lavere pris end Europa. Højere miljømæssige standarder har haft yderligere negative følger for den europæiske sektors konkurrenceevne. EU's andel af verdens kemikalieproduktion faldt fra 30,9 % i 2004 til 17 % i 2014. EU har gradvist som den førende producent af kemiske produkter mistet terræn til Kina, som øgede sin andel fra 9 % til næsten 35 % i samme periode. Resten af Asien har også vundet markedsandele, og det samme gælder USA, hvor adgangen til billig skifergas ligeledes gør produktionen forholdsvis billig
                  8
               .
            
            
               12.For så vidt angår sektoren for fremstilling af koks og raffinerede mineralolieprodukter, særlig skiferolieindustrien, afhænger skiferolieproduktionen af de globale oliepriser. Da skiferolieproduktionen er relativt omkostningskrævende, er produktionen kun økonomisk rentabel, når oliepriserne er høje
                  9
               . Ifølge Estlands statistiske kontor (Statistics Estonia) faldt den estiske eksport af mineralske brændselsstoffer på grund af faldende oliepriser 25 % i de første to måneder af 2016 sammenlignet med samme periode året før.
            
            
               13.Hidtil har sektoren for fremstilling af koks og raffinerede mineralolieprodukter ikke været genstand for nogen EGF-ansøgning. Sektoren for fremstilling af kemikalier og kemiske produkter har været genstand for en EGF-ansøgning
                  10
               , som var baseret på handelsrelateret globalisering.
            
            
               Begivenheder, der gav anledning til afskedigelserne og til aktivitetsophør
            
            
               14.I juli 2015 lukkede Nitrofert, en virksomhed, der fremstillede syntetisk ammoniak og urea, sit produktionsanlæg. Denne beslutning blev truffet som følge af en betydelig stigning i naturgaspriser og et fald i priserne på mineralske gødningsstoffer først og fremmest forårsaget af intensiveret global konkurrence, primært fra asiatiske konkurrenter. Nitrofert har kæmpet siden 2009, hvor den første beslutning om at afbryde produktionen blev truffet. Efterfølgende blev produktionen genoptaget, men blev afbrudt igen efter kun et år. Da der ikke var tegn på, at situationen ville ændre sig til det bedre, blev der truffet beslutning om at opsige ansættelseskontrakterne med alle 421 afskedigede arbejdstagere.
            
            
               I oktober 2015 besluttede Eesti Energia, den førende energivirksomhed i de baltiske stater og den største virksomhed i verden inden for olieskifer, at reducere olieskiferproduktionen efter et dramatisk fald i fortjenesten på baggrund af lavere oliepriser. Beslutningen resulterede i en kollektiv opsigelse af arbejdskontrakterne med 114 arbejdstagere. I de følgende måneder blev yderligere 418 arbejdstagere afskediget.
            
            
               Den tredje virksomhed, som har været genstand for ansøgningen, er Viru Keemia Grupp (VKG), endnu en skiferolieproducent i Ida-Virumaa, som står over for lignende problemer på grund af de faldende oliepriser. VKG lukkede en fabrik i januar 2016, hvilket resulterede i, at 597 arbejdstagere blev afskediget.
            
            
               Afskedigelsernes forventede virkning på økonomien på lokalt, regionalt og nationalt plan og på beskæftigelsen
            
            
               15.Virkningen af afskedigelserne på den lokale og regionale økonomi og på beskæftigelsen forventes at være betydelig. Den kraftige nedgang i skiferolieproduktionen har afsmittende virkninger på andre sektorer såsom energisektoren, fremstillingsindustrien og sektoren for råstofindvinding. Inden for minedrift faldt produktionen 40 % på grund af et fald i olieskiferminedriften som følge af lav efterspørgsel forårsaget af de lave priser på olie og skiferolieprodukter. 
            
            
               16.Amtet Ida-Virumaa står over for betydelige udfordringer på grund af amtets placering og demografi. Det er beliggende i et temmelig fjerntliggende område i det nordøstlige Estland, lige ud til Østersøen, cirka 200 kilometer øst for den velfungerende hovedstadsregion – en strækning der er for lang at pendle. Regionen grænser mod øst op til Den Russiske Føderation. På grund af lavere lønninger i Rusland, den nuværende økonomiske situation i Rusland og restriktioner i forbindelse med arbejdstilladelse er det heller ikke muligt at pendle på tværs af grænsen. Amterne i den vestlige og sydlige del er tyndt befolkede landbrugsområder. Ida-Virumaa er imidlertid den region i Estland med mest bymæssig bebyggelse. Mere end 80 % af befolkningen bor i byerne, som almindeligvis er monokulturelle bosættelser, der er opbygget omkring et eller to store produktionsanlæg.
            
            
               17.Cirka 80 % af indbyggerne i amtet Ida-Virumaa er etniske russere, som slog sig ned i området i Sovjettiden og arbejdede i de dengang nyetablerede sovjetiske industrianlæg. Mange af disse mennesker har ikke estisk statsborgerskab og taler stadig russisk som deres første og ofte eneste sprog. 
            
            
               18.Efter uafhængigheden har regionen oplevet specifikke arbejdsmarkedsmæssige udfordringer som følge af kollaps eller omstrukturering af de store industrianlæg, som blev etableret under den sovjetiske besættelse. Dette har resulteret i markant højere arbejdsløshedstal i regionen (i 2015 11,7 % i regionen set i forhold til det nationale gennemsnit på 6,2 %). Da russisk ikke er et officielt sprog i Estland, er det kun personer, som har godt kendskab til estisk, der har mulighed for at finde arbejde i andre regioner af Estland eller i de nye virksomheder, der investerer i Ida-Virumaa. Det manglende kendskab til det nationale sprog er sammen med kulturelle barrierer en af de vigtigste hindringer for afskedigede arbejdstagere, der ønsker at finde arbejde andre steder i landet, men også for virksomheder, der ønsker at investere i regionen, eller for mennesker, der ønsker at flytte til regionen. 
            
            
               19.Regionens befolkning på 150 000 personer i 2015 udgør kun 9,5 % af landets samlede arbejdsstyrke, men 17,3 % af alle arbejdsløse i Estland. Når den vanskelige situation på arbejdsmarkedet i regionen tages i betragtning, herunder det begrænsede antal ledige stillinger (antallet af ledige stillinger som andelen af ledige stillinger i det samlede antal stillinger var i Ida-Virumaa på 0,8 % i forhold til gennemsnittet på 1,2 % i Estland i fjerde kvartal af 2015)
                  11
               , komplicerer de kollektive afskedigelser af arbejdstagere med omtrent samme tekniske profiler, som søger samme stillinger, genopretningen af arbejdsmarkedet. 
            
         
         
            
               20.Der er blevet udarbejdet en regional udviklingsstrategi, som er beskrevet i handlingsplanen for Ida-Virumaa for perioden 2015-2020
                  12
               . Logistik og turisme anses for potentielle væksterhverv, og infrastrukturprojekter er blevet lanceret for at fremme væksten og for at danne basis for diversificering af den økonomiske struktur. Andre sektorer med potentiale til at skabe nye arbejdspladser er produktion af tømmer, metaller og byggematerialer. Den foreslåede pakke af individualiserede foranstaltninger, der skal medfinansieres af EGF, understøtter fuldt ud handlingsplanen ved at tilbyde uddannelsesforanstaltninger med det formål at klæde afskedigede arbejdstagere på til disse væksterhverv.
            
            
               Redegørelse for de usædvanlige omstændigheder, der ligger til grund for, at ansøgningen kan antages
            
            
               21.Som beskrevet ovenfor kan Ida-Virumaa på grund af sin afsides beliggenhed og helt særlige demografiske situation betragtes som et lille arbejdsmarked. Estland hævder endvidere, at der alligevel skulle udfyldes en ansøgning i henhold til EGF-forordningens artikel 4, stk. 2, med henblik på sektoren for fremstilling af kemikalier og kemiske produkter. I denne sektor var kun én virksomhed berørt, men antallet af afskedigelser var ikke tilstrækkeligt til en ansøgning i henhold til artikel 4, stk. 1, litra a). Selv om afskedigelserne fandt sted i to forskellige økonomiske sektorer i en hovedgruppe i Nace rev. 2, besluttede de estiske myndigheder i stedet for at udfylde to separate ansøgninger at kombinere afskedigelserne i én regional ansøgning, da afskedigelserne blev foretaget samme sted, inden for samme tidsramme og omfattede afskedigede arbejdstagere med stort set samme baggrund. En ansøgning, der helt ekstraordinært kombinerer afskedigelser i to forskellige sektorer uden en direkte forbindelse mellem afskedigelserne, bortset fra at alle fandt sted på det samme lille arbejdsmarked, på samme tid, reducerer ikke bare den administrative byrde, men skaber synergieffekter, og gør det muligt at arrangere fælles foranstaltninger for arbejdstagere, der er blevet afskediget i begge sektorer.
            
            
               Støttemodtagere og de foreslåede foranstaltninger
            
            
               Støttemodtagere
            
            
               22.Det anslåede antal afskedigede arbejdstagere, der forventes at deltage i foranstaltningerne, er på 800. Hovedårsagen til det relativt lave antal støttemodtagere er, at foranstaltningerne skal rettes mod de afskedigede arbejdstagere, som anses for at være særligt sårbare på arbejdsmarkedet. Nogle af arbejdstagerne har meddelt, at de ikke har mulighed for at deltage i foranstaltningerne. Når perioden mellem de første afskedigelser og påbegyndelsen af foranstaltningerne tages i betragtning, forventer Estland, at nogle af de mindre sårbare mennesker vil finde et job, inden foranstaltningerne sættes i gang. Fordelingen af arbejdstagere, som forventes at deltage i foranstaltningerne, på køn, nationalitet og aldersgruppe er som følger:
            
            
                     
                        Kategori
                     
                  
                  
                     
                        Antal 
                           støttemodtagere (procent rundet op til første decimal)
                     
                  
               
                     
                        Køn:
                     
                  
                  
                     
                        Mænd:
                     
                  
                  
                     
                        565
                     
                  
                  
                     
                        (70,6 %)
                     
                  
               
                     
                  
                  
                     
                        Kvinder:
                     
                  
                  
                     
                        235
                     
                  
                  
                     
                        (29,4 %)
                     
                  
               
                     
                        Statsborgerskab:
                     
                  
                  
                     
                        EU-borgere:
                     
                  
                  
                     
                        294
                     
                  
                  
                     
                        (36,8 %)
                     
                  
               
                     
                  
                  
                     
                        Ikke-EU-borgere
                     
                  
                  
                     
                        506
                     
                  
                  
                     
                        (63,3 %)
                     
                  
               
                     
                        Aldersgruppe:
                     
                  
                  
                     
                        15-24 år
                     
                  
                  
                     
                        31
                     
                  
                  
                     
                        (3,9 %)
                     
                  
               
                     
                  
                  
                     
                        25-29 år
                     
                  
                  
                     
                        47
                     
                  
                  
                     
                        (5,9 %)
                     
                  
               
                     
                  
                  
                     
                        30-54 år
                     
                  
                  
                     
                        380
                     
                  
                  
                     
                        (47,5 %)
                     
                  
               
                     
                  
                  
                     
                        55-64 år
                     
                  
                  
                     
                        334
                     
                  
                  
                     
                        (41,8 %)
                     
                  
               
                     
                  
                  
                     
                        Over 64 år:
                     
                  
                  
                     
                        8
                     
                  
                  
                     
                        (1 %)
                     
                  
               
            
               De foreslåede foranstaltningers støtteberettigelse
            
            
               23.De individualiserede tilbud, der skal gives til de afskedigede arbejdstagere, omfatter følgende foranstaltninger. 
            
            
               –Støtte til Formelle Studier - Betaling af Udgifter til Uddannelse: Denne foranstaltning er rettet mod arbejdsløse, der påbegynder eller fortsætter deres formelle studier med henblik på færdiggørelse af en almen uddannelse, opkvalificering og videreuddannelse. Den forventede maksimale periode er 2,5 år.
            
            
               –Godtgørelse af Uddannelsesomkostninger for Arbejdsgivere: Finder anvendelse, hvis en arbejdsgiver ansætter en af støttemodtagerne. Arbejdsløshedsfonden (PES) kan (i overensstemmelse med en forudgående aftale med arbejdsgiveren) godtgøre 50 % af udgifterne til uddannelse, dog højst EUR 1 250. Uddannelseskurserne skal finde sted i løbet af gennemførelsesperioden. Denne foranstaltning omfatter også udgifter i forbindelse med opnåelse af bevis for opnåede kvalifikationer.
            
            
               –Arbejdsmarkedsuddannelse: Denne foranstaltning vil vare op til ét år, men kurserne skal afsluttes senest ved udløbet af gennemførelsesperioden. Disse kurser giver ikke kun erhvervsuddannelse med fokus på at tilegne sig specifikke færdigheder, men også på generelle eller bløde kompetencer (f.eks. IT-færdigheder og iværksætteruddannelse). Det vil ikke være muligt for samme person at deltage i både arbejdsmarkedsuddannelse og formelle studier. Arbejdsmarkedsuddannelsen omfatter udgifter til opnåelse af bevis for opnåede kvalifikationer, herunder erhvervskompetencegivende bevis eller kørekort, og dækker også udgifter til gebyrer til staten i denne forbindelse.
            
            
               –Sprogundervisning i estisk: Alle støttemodtagere er berettiget til at deltage i uddannelsen, herunder også støttemodtagere, som allerede har fundet et nyt job, men som skal forbedre deres sprogfærdigheder på estisk for at finde varig beskæftigelse. 
            
            
               –Jobtræning: Foranstaltningen har til formål at sikre støttemodtagerne praktisk erfaring. Jobtræning udbydes af arbejdsgiverne med det formål at forbedre støttemodtagernes viden og færdigheder, som er nødvendige for at komme tilbage til arbejdsmarkedet så hurtigt som muligt. 
            
            
               –Gældsrådgivning: Hovedformålet er at lære, hvordan man håndterer en situation med reduceret indtægt og væsentlige økonomiske forpligtelser. Det er vigtigt i forbindelse med en tilbagevenden til arbejdsmarkedet og accepten af et nyt potentielt lavere aflønnet job.
            
            
               –Psykologhjælp: Med denne foranstaltning tilbydes psykologhjælp for at hjælpe med at fjerne personlige udfordringer og beskæftigelseshindringer, som afskedigede arbejdstagere kan stå overfor.
            
            
               –Studiestøtte i forbindelse med deltagelse i formelle studier: Under studierne modtager hver deltager en studiestøtte på 260 EUR om måneden. For at motivere personer til at påbegynde og/eller fortsætte formelle studier udbetales studiestøtten i hele studieperioden, men kun til slutningen af gennemførelsesperioden. Dette beløb reduceres til 130 EUR om måneden, hvis en deltager finder beskæftigelse men ønsker at færdiggøre studierne ved siden af jobbet. 
            
            
               –Stipendium og tilskud til transport og ophold i forbindelse med sprogundervisning i estisk: hvis en arbejdsløs deltager i sprogundervisning, modtager han/hun et stipendium samt et tilskud til transport og ophold.
            
            
               –Mobilitetstillæg: betales til arbejdsløse, der ikke har fundet passende jobmuligheder tæt på hjemmet og/eller som arbejder mindst 20 kilometer fra deres bopæl. Tillægget betales i de første seks måneder efter påbegyndelsen på et nyt job, men ikke længere end projektet varer. Også når der er tale om en tidsbegrænset kontrakt, betales tillægget i de første seks måneder, men kan ikke udbetales længere end halvdelen af kontraktens varighed. Tillægget beregnes med 0,1 EUR pr. kilometer, dog højst 300 EUR pr. kalendermåned. Betalingerne beregnes på baggrund af den korteste afstand mellem bopælen og arbejdspladsen.
            
         
         
            
               24.De foreslåede foranstaltninger, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger.
            
            
               25.De estiske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger.
            
            
               26.Pakken af foreslåede foranstaltninger er i overensstemmelse med de behov, der blev påpeget i Estlands regionale udviklingsstrategi 2014-2020
                  13
                samt i handlingsplanen for Ida-Virumaa 2015-2020
                  14
               . De estiske myndigheder erklærer desuden, at den koordinerede pakke af foranstaltninger er forenelig med overgangen til en ressourceeffektiv og bæredygtig økonomi og har stort potentiale for at fremme en sådan økonomi.
            
            
               Budgetoverslag
            
            
               27.De anslåede samlede omkostninger er på 1 885 597 EUR og omfatter udgifterne til de individualiserede tilbud på 1 740 070 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 145 527 EUR. De estiske myndigheder erklærer, at man selv påtager sig næsten alle udgifter til forberedende foranstaltninger samt til oplysning og offentlig omtale. 
            
            
               28.Der anmodes om økonomisk EGF-støtte på i alt 1 131 358 EUR (60 % af de samlede omkostninger).
            
            
                     
                        Foranstaltninger
                     
                  
                  
                     
                        Forventet antal deltagere
                     
                  
                  
                     
                        Anslåede omkostninger pr. deltager 
                        (afrundet) (EUR)
                     
                  
                  
                     
                        Samlede anslåede omkostninger
                     
                     
                        (EUR) 
                     
                  
               
                     
                        Individualiserede tilbud (foranstaltninger i henhold til EGF-forordningens artikel 7, stk. 1, litra a) og c))
                     
                  
               
                     
                        Støtte til Formelle Studier - Betaling af Udgifter til Uddannelse:
                     
                  
                  
                     
                        47
                     
                  
                  
                     
                        5 750
                     
                  
                  
                     
                        270 250
                     
                  
               
                     
                        Godtgørelse af Uddannelsesomkostninger for Arbejdsgivere
                     
                  
                  
                     
                        129
                     
                  
                  
                     
                        338
                     
                  
                  
                     
                        43 661
                     
                  
               
                     
                        Arbejdsmarkedsuddannelse
                     
                  
                  
                     
                        379
                     
                  
                  
                     
                        851
                     
                  
                  
                     
                        322 704
                     
                  
               
                     
                        Sprogundervisning i estisk
                     
                  
                  
                     
                        451
                     
                  
                  
                     
                        944
                     
                  
                  
                     
                        425 523
                     
                  
               
                     
                        Jobtræning:
                     
                  
                  
                     
                        273
                     
                  
                  
                     
                        649
                     
                  
                  
                     
                        177 117
                     
                  
               
                     
                        Gældsrådgivning
                     
                  
                  
                     
                        51
                     
                  
                  
                     
                        116
                     
                  
                  
                     
                        5 901
                     
                  
               
                     
                        Psykologhjælp
                     
                  
                  
                     
                        50
                     
                  
                  
                     
                        416
                     
                  
                  
                     
                        20 791
                     
                  
               
                     
                        Subtotal (a):
                     
                     
                        Procentdel af pakken af individualiserede tilbud 
                     
                  
                  
                     
                        –
                     
                  
                  
                     
                        1 265 947
                     
                  
               
                     
                  
                  
                     
                  
                  
                     
                        (72,75 %)
                     
                  
               
                     
                        Tilskud og incitamenter (foranstaltninger i henhold til EGF-forordningens artikel 7, stk. 1, litra b))
                     
                  
               
                     
                        Studiestøtte i forbindelse med deltagelse i formelle studier 
                     
                  
                  
                     
                        47
                     
                  
                  
                     
                        4 181
                     
                  
                  
                     
                        196 521
                     
                  
               
                     
                        Stipendium og tilskud til transport og ophold i forbindelse med sprogundervisning i estisk
                     
                  
                  
                     
                        301
                     
                  
                  
                     
                        393
                     
                  
                  
                     
                        118 177
                     
                  
               
                     
                        Mobilitetstillæg
                     
                  
                  
                     
                        175
                     
                  
                  
                     
                        911
                     
                  
                  
                     
                        159 425
                     
                  
               
                     
                        Subtotal (b):
                     
                     
                        Procentdel af pakken af individualiserede tilbud
                     
                  
                  
                     
                        –
                     
                  
                  
                     
                        474 123
                     
                  
               
                     
                  
                  
                     
                  
                  
                     
                        (27,25 %)
                     
                  
               
                     
                        Foranstaltninger i henhold til EGF-forordningens artikel 7, stk. 4
                     
                  
               
                     
                        1 Forberedelse
                     
                  
                  
                     
                        –
                     
                  
                  
                     
                        100
                     
                  
               
                     
                        2 Forvaltning
                     
                  
                  
                     
                        –
                     
                  
                  
                     
                        109 635
                     
                  
               
                     
                        3 Oplysning og offentlig omtale
                     
                  
                  
                     
                        –
                     
                  
                  
                     
                        400
                     
                  
               
                     
                        4 Kontrol og rapportering
                     
                  
                  
                     
                        –
                     
                  
                  
                     
                        35 392
                     
                  
               
                     
                        Subtotal (c):
                     
                     
                        Procentdel af de samlede omkostninger:
                     
                  
                  
                     
                        –
                     
                  
                  
                     
                        145 527
                     
                  
               
                     
                  
                  
                     
                  
                  
                     
                        (7,7 %)
                     
                  
               
                     
                        Samlede omkostninger (a + b + c):
                     
                  
                  
                     
                        –
                     
                  
                  
                     
                        1 885 597
                     
                  
               
                     
                        EGF-støtte (60 % af de samlede udgifter)
                     
                  
                  
                     
                        –
                     
                  
                  
                     
                        1 131 358
                     
                  
               
               29.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De estiske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne.
            
            
            
               Periode for udgifternes støtteberettigelse
            
            
               30.De estiske myndigheder har fra den 1. juli 2016 ydet individualiserede tilbud til støttemodtagerne. Udgifterne til foranstaltninger skal derfor være støtteberettigede til økonomisk EGF-støtte fra den 1. juli 2016 til den 1. juli 2018 med undtagelse af formelle studier, hvis varighed er på to år eller derover, og som vil være berettiget til finansiel støtte indtil den 1. januar 2019.
            
            
               31.De estiske myndigheder påtog sig den administrative udgift, der skal gennemføre EGF, den 11. maj 2016. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter vil derfor være støtteberettigede til økonomisk EGF-støtte fra den 11. maj 2016 til den 1. januar 2019. 
            
            
               Komplementaritet med de foranstaltninger, der finansieres af nationale midler eller EU-midler
            
            
               32.Kilden til national medfinansiering er instituttet for arbejdsmarkedstjenester og -ydelser, gennem hvilket den estiske arbejdsløshedsforsikringsfond (PES) skaber aktive arbejdsmarkedsforanstaltninger i Estland. Som en kilde til forfinansiering stilles yderligere fondsmidler til rådighed fra statsbudgettet.
            
            
               33.De estiske myndigheder har bekræftet, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af unionens finansielle instrumenter.
            
            
               Fremgangsmåder ved høringen af støttemodtagerne eller disses repræsentanter eller arbejdsmarkedets parter samt lokale og regionale myndigheder
            
            
               34.De estiske myndigheder har tilkendegivet, at den samordnede pakke af individualiserede tilbud er blevet udarbejdet i samråd med arbejdsmarkedets parter, virksomheder og offentlige arbejdsformidlinger. Den 15. februar 2016 afholdt fagforeninger og arbejdsgiverforeninger i Ida-Virumaa en rundbordsdiskussion med fokus på mulige løsninger på den aktuelle krise. Efterfølgende blev der i starten af april 2016 afholdt et møde i social- og beskæftigelsesministeriet med fokus på en mulig ansøgning om EGF-medfinansiering. Deltagerne i mødet på højt plan var repræsentanter for det estiske fagforbund, den estiske arbejdsgiversammenslutning, det estiske økonomi- og kommunikationsministerium samt den estiske arbejdsløshedsforsikringsfond (PES). Der blev derefter afholdt endnu et møde på regionalt plan i Ida-Virumaa-regionen med deltagelse af alle relevante regionale aktører.
            
            
               Forvaltnings- og kontrolsystemer
            
            
               35.Ansøgningen indeholder en detaljeret beskrivelse af forvaltnings- og kontrolsystemerne og fastlægger de involverede organers ansvarsområder. De estiske myndigheder har meddelt Kommissionen, at den økonomiske støtte vil blive forvaltet af det estiske social- og beskæftigelsesministerium i departementet for strategi- og budgetforvaltning som EGF-forvaltningsmyndighed, af det estiske finansministerium i departementet for finansiel kontrol som EGF-revisionsmyndighed og af det estiske finansministerium i departementet for betalinger til myndigheder i Den Europæiske Union som EGF-attesteringsmyndighed. Visse af forvaltningsmyndighedens funktioner vil blive uddelegeret til Foundation Innove som bemyndiget organ i anden fase.
            
            
               Tilsagn afgivet af den pågældende medlemsstat
            
         
         
            
               36.De estiske myndigheder har givet alle nødvendige garantier med hensyn til følgende: 
            
            
               –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse.
            
            
               –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt.
            
            
               –Hvis den virksomhed, som gennemfører afskedigelser, har fortsat sine aktiviteter efter afskedigelserne, skal den have opfyldt sine lovmæssige forpligtelser i forbindelse med afskedigelserne og have sørget for sine arbejdstagere i overensstemmelse hermed.
            
            
               –De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbelt finansiering vil blive forhindret.
            
            
               –De foreslåede foranstaltninger supplerer de foranstaltninger, der finansieres af strukturfondene.
            
            
               –Den økonomiske EGF-støtte overholder de proceduremæssige og materielle EU-bestemmelser om statsstøtte.
            
            
               VIRKNINGER FOR BUDGETTET
            
            
               Budgetforslag
            
            
               37.EGF må ikke overstige et maksimalt årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  15
               .
            
            
               38.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af støtteberettigede modtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 1 131 358 EUR, hvilket svarer til 60 % af de samlede omkostninger ved de foreslåede foranstaltninger for at kunne yde økonomisk støtte til ansøgningen.
            
            
               39.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  16
               .
            
            
               Tilhørende retsakter
            
            
               40.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 1 131 358 EUR.
            
            
               41.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF.
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Fond for Tilpasning til Globaliseringen efter
                  en ansøgning fra Estland - EGF/2016/003 EE/mineralolie og kemikalier
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
         
         
            
               under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014–2020) og ophævelse af forordning (EF) nr. 1927/2006
                  17
               , særlig artikel 15, stk. 4,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  18
               , særlig punkt 13,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af nye internationale finansielle og økonomiske kriser, og hjælpe disse med at vende tilbage til arbejdsmarkedet.
            
            
               (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013
                  19
               .
            
            
               (3)Den 11. maj 2016 indgav de estiske myndigheder en ansøgning om at mobilisere EGF i forbindelse med afskedigelser i de økonomiske sektorer, der er klassificeret under den statistiske nomenklatur for økonomiske aktiviteter i De Europæiske Fællesskaber ("NACE") rev. 2 hovedgruppe 19 (fremstilling af koks og raffinerede mineralolieprodukter) og hovedgruppe 20 (fremstilling af kemikalier og kemiske produkter) i Estland (Republikken Estland er ikke opdelt i henhold til Nomenklaturen for Statistiske Regionale Enheder i ("NUTS")
                  20
               -2 regioner). Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i forordning (EU) nr. 1309/2013.
            
            
               (4)I overensstemmelse med artikel 4, stk. 2, i forordning (EU) nr. 1309/2013 kan ansøgningen fra Estland godtages, da afskedigelserne har en alvorlig indvirkning på beskæftigelsen og den lokale, regionale og nationale økonomi.
            
            
               (5)Som følge af Estlands ansøgning bør EGF derfor mobiliseres til at yde en økonomisk støtte på 1 131 358 EUR.
            
            
               (6)Med henblik på at minimere den tid, det tager at mobilisere EGF-midlerne, bør denne afgørelse derfor anvendes fra vedtagelsesdatoen —
            
            
               VEDTAGET DENNE AFGØRELSE: 
            
            
               Artikel 1
            
            
               Inden for rammerne af Den Europæiske Unions almindelige budget for regnskabsåret 2016 stilles der et beløb til rådighed fra Den Europæiske Fond for Tilpasning til Globaliseringen på 1 131 358 EUR i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra [the date of its adoption]
                  21*.
            
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  EUT L 347 af 20.12.2013, s. 855.
               
               
                  
                     (2)
                  Jf. EGF-forordningens artikel 3.
               
               
                  
                     (3)
                  Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34).
               
               
                  
                     (4)
                  Republikken Estland er ikke opdelt i NUTS-2 regioner.
               
               
                  
                     (5)
                  EUT L 393 af 30.12.2006, s. 1.
               
               
                  
                     (6)
                  I henhold til artikel 7, stk. 4, i forordning (EU) nr. 1309/2013.
               
               
                  
                     (7)
                  Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (EFT L 225 af 12.8.1998, s. 16).
               
               
                  
                     (8)
                  http://fr.zone-secure.net/13451/186036/publication/contents/pdfweb.pdf
               
               
                  
                     (9)
                  
                  
                     http://www.energiatalgud.ee/img_auth.php/6/64/EY._Estonian_oil_shale_mining_and_oil_production_macroeconomic_impacts_study.pdf
                  
               
               
                  
                     (10)
                  EGF/2013/009 PL/Zachem
               
               
                  
                     (11)
                  
                  
                     http://pub.stat.ee/px-web.2001/Dialog/varval.asp?ma=WSV014&lang=1
                  
               
               
                  
                     (12)
                  
                  
                     https://www.siseministeerium.ee/sites/default/files/dokumendid/Arengukavad/ida-virumaa_tegevuskava_2015-2020_26.02.15.pdf
                  
               
               
                  
                     (13)
                  
                  
                     https://www.siseministeerium.ee/sites/default/files/dokumendid/eesti_regionaalarengu_strateegia_2014-2020.pdf
                  
               
               
                  
                     (14)
                  
                  
                     https://www.siseministeerium.ee/sites/default/files/dokumendid/Arengukavad/ida-virumaa_tegevuskava_2015-2020_26.02.15.pdf
                  
               
               
                  
                     (15)
                  EUT L 347 af 20.12.2013, s. 884.
               
               
                  
                     (16)
                  EUT C 373 af 20.12.2013, s. 1.
               
               
                  
                     (17)
                  EUT L 347 af 20.12.2013, s. 855.
               
               
                  
                     (18)
                  EUT C 373 af 20.12.2013, s. 1.
               
               
                  
                     (19)
                  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (20)
                  Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34).
               
               
                  
                     (21)
                   Date to be inserted by the Parliament before the publication in OJ.